China Miéville és un dels màxims representants del New Weird i un dels escriptors actuals més aclamats dins el gènere fantàstic. Ha guanyat nombrosos premis com l’Arthur C. Clarke (tres vegades), el Premi Britànic de Fantasia (dues vegades), el Premi Locus a la millor novel·la de fantasia (quatre vegades) i la Millor Novel·la de Ciència-Ficció, i també els Premis Locus a la Millor Novelette i Millor Llibre YA; així com els premis Hugo, Kitschies i World Fantasy. China Miéville compagina la carrera literària amb l’activisme polític. Va ser candidat al Parlament britànic pel British Socialist Workers Party i membre fundador del Left Party. El 2018 va publicar October: The Story of the Russian Revolution, un assaig històric sobre la Revolució Russa.